Bi nameyê Meclîsê Şarî yê Ka'aporî yê Maranhaoyî peyamêko bidîmen înternetî ser o ame weşanayene û ame vatene, “Şerwananê cinî û camêrdanê Kurdan rê; seba xoserîya demokratîke ma şima reyde yî.”
Peyam de ca dîya nînan: ‘’Kapîtalîzm nêeşkeno verê têkoşînê şaran ê seba pawitişê kulturî de vindero. Ma cuya xo, welatê xo, kulturê xo pawenê.  Ma heme tehdît,  sîstemê kulturê û sîyasî yê emperyalîzmî red kenê. Seba xoserîya demokratîke û îradeyê demokratîkî  yê şaran, xoverdayîşê şima yê girdî  silam kenê.
Şarê Ka'aporî wareyê rezerv ê eyalatê Maranhaoyî de binê kontrolî de ciwîyeno. Şeklê ciwîyayîşê înan bîyo babeta zaf cigêrayoxan.  Wareyêko daristanin de ciwîyenê û cehd kenê nê wareyî  bipawê.
